NaiveNeuron/SloPal huggingface dataset:
Kuffa, Štefan, poslanec NR SR (2022-06-24):
Tak ako si to, pán kolega, povedal, tuná pani kolegyňa Kozelová si predstavuje, že nejakým spôsobom chce sterilizovať medvede. Ja si to teda neviem predstaviť. Viem si predstaviť sterilizovať nejaké ovocie alebo čosi iné, možno prádlo, ale zrovna ako medvede sterilizovať, tak to naozaj... no to sú proste tie bludy, ktoré tu sa takto šíria, ako podobne to tu zaznelo, že my sme sa nasťahovali do obývačky medveďom. No ako, prosím vás pekne? Teritórium medvede vôbec sa nezväčšilo. Je stále to isté, jaké... aké bolo, resp. povedal by som, že sa to teritórium nezmenšilo, naopak, zväčšilo, lebo medveď prirodzene predovšetkým sa zdržiaval v pásme lesa. Ale dnes je tá paradoxná situácia, že to už neplatí. A toho medveďa máme v nížinách. Minulý mesiac, ja som to už aj spomínal, ale bol tuná v neďalekej obci pri Nitre, v Klasove za bieleho dňa bol ten medveď. Takže nijaké lampy, nijaké osvetlenie, za bieleho dňa chodil po obci po detskom ihrisku a ohrozoval v podstate zdravie a životy tých ľudí. Ten medveď je tak nevyspytateľný. Nikdy nevieme, ako zachová. A to je taká krátka chvíľa, okamih, nijaký sprej ti nepomôže, pretože ak si myslíš, že stihneš použiť ten sprej pri ochrane medveďa alebo nejaké zvončeky a podobné tieto veci, to sú všetko bludy. A čo sa týka lesných plodov, a to, že by sme vyzbierali. Dneska ľudia už tak leniví, že my nepestujeme ani zeleninu, ovocie vo vlastných záhradách, a nieto že by sme išli ešte zbierať do lesa ovocie a že chúďatká medvede nemajú dostatok potravy. Naopak, medvede chodia na polia poľnohospodárov, žerú im kukuricu, jačmeň, ktorý je ešte mliečny, ničia úrodu aj našim poľnohospodárom, nehovoriac na chove dobytka.
Danko, Andrej, podpredseda NR SR (2024-01-18):
Na vystúpenie pani poslankyne desať faktických poznámok. Prvý poslanec Dubéci.
Grendel, Gábor, podpredseda NR SR (2022-10-21):
Ešte s faktickou poznámkou pani poslankyňa Anna Zemanová.
Šeliga, Juraj, podpredseda NR SR (2020-09-17):
Ďakujem pekne. Chcem len upozorniť pánov ministrov, že ono je to síce hodina otázok, ale verejná, takže ak ostatní chcete diskutovať, pán minister Budaj a ďalší, tak vás len poprosím potichšie, aby sme nerušili ostatných pánov poslancov a panie poslankyne. Pán poslanec Svrček, chcete sa dopýtať otázku? Nechcete sa dopýtať otázku. Ďakujem. Ďalšia otázka je opäť pre vás, pán minister Mikulec, od pána poslanca Svrčeka: „Pán minister, Rada vlády pre prevenciu kriminality pod Ministerstvom vnútra Slovenskej republiky v predchádzajúcich rokoch vyhlasovala výzvy, na ktoré sa podávali žiadostí okresným úradom v sídlach krajov, ktoré sú v súlade s prioritami Stratégie prevencie kriminality a inej protispoločenskej činnosti v Slovenskej republike na rok 2016 – 2020 podľa zákona č. 583/2008 Z. z. o prevencii kriminality a inej protispoločenskej činnosti. Týmto sa chcem informovať, či sa aj tento rok plánuje vyhlásenie výzvy. Ak áno, tak v akej celkovej alokácii a kedy je predpokladaný termín jej vyhlásenia.“ Nech sa páči.
Škopová, Anežka, poslankyňa NR SR (2024-05-09):
Ďakujem za slovo. Marek, ďakujem za tvoje vecné vystúpenie. Chcela by som ale spomenúť tie zubné benefity, o ktorých si hovoril aj ty v rozprave, pretože to je vec, ktorá sa dotkne mnoho ľudí. V roku 2023 zdravotné poisťovne zabezpečili financovanie zubných ošetrení a dentálnej hygieny vo výške 45,8 mil. eur, čo tvorilo 75 % všetkých výdavkov na benefity v roku 2023. Aj samotné ministerstvo zdravotníctva priznalo, že vďaka zubnému benefitu sa v rokoch 2019 až 2023 výrazne zlepšilo orálne zdravie občanov Slovenska a zvýšila sa účasť na preventívnych prehliadkach o 12 %. Hoci je zrejmé, že zubný benefit viedol k zlepšeniu zdravia občanov, pani ministerka sa rozhodla zrušiť financovanie týchto benefitov a to napriek tomu, že podľa štatistického úradu minulý rok vzrástli ceny u zubárov takmer o pätinu, napriek tomu, že už teraz majú ľudia problém s úhradou zdravotných zákrokov. Zubný lekár Peter Džupa sa vyjadril, že ľudia bežne splácajú zubné ošetrenie na splátky aj pol roka. Podľa môjho konsolidácia nemôže ísť na úkor zdravia a rozhodne šetriť na zdravotných benefitoch považujem za antisociálne opatrenie ministerky vo vláde, ktorá sa prezentuje ako sociálna. Ďakujem.
Blahová, Natália, poslankyňa NR SR (2017-03-22):
Pán predsedajúci, prosím, dajte hlasovať o doplňujúcom návrhu, ktorý predniesol pán poslanec Dostál.
Beblavý, Miroslav, poslanec NR SR (2012-02-03):
Ďakujem pekne, pán podpredseda, za slovo. Dovoľte mi, vážené kolegyne, vážení kolegovia, aby som predniesol spoločnú správu výborov Národnej rady Slovenskej republiky o výsledku prerokovania návrhu poslancov Národnej rady Slovenskej republiky Martina Fronca, Pavla Hrušovského a Pavla Abrhana na vydanie zákona, ktorým sa mení a dopĺňa zákon č. 131/2002 Z. z. o vysokých školách a o zmene a doplnení niektorých zákonov v znení neskorších predpisov vo výboroch v druhom čítaní, ktorú podáva ako gestorský výbor Výbor Národnej rady Slovenskej republiky pre vzdelávanie, vedu, mládež a šport. Národná rada Slovenskej republiky uznesením z 13. septembra 2011 č. 605 sa uzniesla prerokovať tento návrh v druhom čítaní a pridelila ho dvom výborom: Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre vzdelávanie, vedu, mládež a šport. Ako gestorský výbor určila Výbor Národnej rady pre vzdelávanie, vedu, mládež a šport. Výbory tento návrh zákona v lehote určenej uznesením Národnej rady prerokovali a iné výbory o ňom zatiaľ nerokovali. Gestorský výbor vo svojom uznesení konštatoval, že do začatia rokovania o návrhu zákona nedostal žiadne stanovisko od poslancov podané podľa § 75 ods. 2 zákona o rokovacom poriadku Národnej rady Slovenskej republiky. K návrhu poslancov Národnej rady Slovenskej republiky, pánov Fronca, Hrušovského a Abrhana, ktorým sa mení a dopĺňa zákon č. 131/2002 Z. z. o vysokých školách, boli dané tieto stanoviská. Ústavnoprávny výbor podal svoje stanovisko v uznesení z 5. októbra 2011 č. 296 a Výbor Národnej rady pre vzdelávanie, vedu, mládež a šport v uznesení z 28. septembra č. 89. A oba výbory zhodne odporúčali návrh zákona schváliť so zmenou uvedenou v časti IV. spoločnej správy. Ďalej mi dovoľte uviesť to, že gestorský výbor odporúča Národnej rade Slovenskej republiky hlasovať o tomto návrhu a hlasovať aj o návrhu, ktorý je uvedený vo IV. časti spoločnej správy, a oba schváliť, teda schváliť aj konkrétny pozmeňovací návrh aj následne návrh zákona z dielne pánov poslancov ako celok. Spoločná správa výborov Národnej rady Slovenskej republiky o výsledku prerokovania návrhov zákona bola schválená uznesením Výboru Národnej rady Slovenskej republiky pre vzdelávanie, vedu, mládež a šport 10. októbra, č. 94 a týmto uznesením výbor zároveň poveril mňa, aby som na schôdzi Národnej rady vykonal funkciu spravodajcu a informoval o výsledku rokovania výborov, stanovisku návrhu gestorského výboru a zároveň ma poveril predložiť návrhy podľa § 81 ods. 2, § 83 ods. 4, § 84 ods. 2 a § 86 zákona o rokovacom poriadku Národnej rady Slovenskej republiky. Takže, vážené dámy, vážení páni, ďakujem, skončil som spravodajskú informáciu a zároveň sa hlásim do rozpravy ako prvý. Ďakujem pekne.
Figeľ, Ján, podpredseda NR SR (2012-12-05):
Ďakujem pekne. Ďalším písomne prihláseným do rozpravy je pán poslanec Ivan Uhliarik. Nech sa páči.
Kollár, Jozef, poslanec NR SR (2014-02-12):
Ďakujem pekne za slovo. Vážená pani predsedajúca, dámy a páni, ako spravodajca k predloženému návrhu konštatujem, že návrh bol doručený v stanovenej lehote. Predseda Národnej rady Slovenskej republiky posúdil uvedený návrh a podľa legislatívnych pravidiel ho zaradil na rokovanie dnešnej 29. schôdze Národnej rady Slovenskej republiky. Návrh spĺňa po formálnotechnickej stránke všetky náležitosti návrhu, ako aj náležitosti určené v legislatívnych pravidlách, je v súlade s Ústavou Slovenskej republiky a všetkými všeobecne záväznými právnymi predpismi, ktorými je Slovenská republika viazaná. Po rozprave odporučím, aby návrh prerokovala Národná rada Slovenskej republiky v druhom čítaní a aby ho prerokovali aj Výbor Národnej rady pre financie a rozpočet a ústavnoprávny výbor. Za gestorský výbor navrhujem výbor pre financie a rozpočet a zároveň odporúčam, aby výbory uvedený návrh prerokovali do 30 dní a gestorský výbor do 32 dní od jeho prerokovania v prvom čítaní. Vážená pani predsedajúca, otvorte, prosím, rozpravu k tomuto návrhu. Ďakujem.
Hrnčiar, Andrej, podpredseda NR SR (2018-02-07):
Pán poslanec Krajniak, reakcia na faktické.
Danko, Andrej, predseda NR SR (2016-09-08):
Prosím, prezentujme sa a hlasujme. (Hlasovanie.) Prítomných 142 poslancov, za 141, zdržal sa 1 poslanec. Konštatujem, že Národná rada pridelila návrh tohto zákona výborom, určila gestorský výbor a príslušné lehoty výborom na jeho prerokovanie v druhom čítaní. Budeme pokračovať hlasovaním v prvom čítaní o vládnom návrhu zákona, ktorým sa dopĺňa zákon č. 592/2006 Z. z. o poskytovaní vianočného príspevku niektorým poberateľom dôchodku (tlač 189), bod 24 schváleného programu. Prosím spravodajkyňu z výboru pre sociálne veci poslankyňu Janku Vaľovú, aby uviedla hlasovanie. (Hlasovanie o vládnom návrhu zákona, ktorým sa dopĺňa zákon č. 592/2006 Z. z. o poskytovaní vianočného príspevku niektorým poberateľom dôchodku a o doplnení niektorých zákonov v znení neskorších predpisov, tlač 189.)
Laššáková, Jana, podpredsedníčka NR SR (2014-07-04):
Pán poslanec Mičovský, nech sa páči.
Žitňanská, Lucia, poslankyňa NR SR (2015-04-15):
Áno, chcela som odpovedať pánovi poslancovi Čížovi, teda ktorý tu už nie je, ale napriek tomu mu odpoviem. To, čo ma citoval, to bola novela zákona o konkurze a reštrukturalizácii, ktorú som predkladala, ktorá bola cielene zameraná na vyriešenie vážnych alebo zásadných problémov konkurzného konania, ktoré sa ukázali v priebehu ôsmich rokov používania zákona. Do reštrukturalizácií zasiahla len okrajovo s tým, že ostali nám otvorené pre ďalšie novely tri veľké oblasti. S plným vedomím to hovorím, len každá novela má len jednu kapacitu. Ostal nám otvorený problém oddlženia fyzických osôb, ostal nám otvorený problém doriešenia reštrukturalizácií a ostal nám vtedy otvorený problém insolvenčného registra, ktorého tiež verím, že sa v nejakom čase dožijeme. A, no, vláda padla po pätnástich mesiacoch, takže na rade je táto vláda, aby v týchto prácach pokračovala. A Eugen Jurzyca, áno, samozrejme, je to riešenie a je to dobré riešenie. A ja si myslím, že elektronizácia justície a napríklad aj také inštitúty, ako je insolvenčný register, ktorý by mal obsahovať istú masu dát, by prispeli k tomu, aby takéto informácie sme mali k dispozícii a vedeli sa podľa toho orientovať. Áno, súhlasím, je to dobrý nápad.
M. Hort, podpredseda NR SR: (2008-10-24):
A teraz dávam slovo spoločnému spravodajcovi, predsedovi výboru pre financie, rozpočet a menu, poslancovi Jozefovi Burianovi, aby informoval Národnú radu o výsledku rokovania výborov o tomto návrhu zákona a aby odôvodnil návrh a stanovisko gestorského výboru. Nech sa páči, pán spravodajca, máte slovo.
Pročko, Jozef, poslanec NR SR (2023-12-14):
Pani Marcinková, vy ste sa dotkli takej naozaj citlivej témy a musím vám dať za pravdu, lebo pani Tomanová, to bola taká figúrka, ktorú nevedeli, kde majú umiestniť, tak ju dali tam, kde ju dali. To Fico robieval, že mal takých ľudí, ktorým ďakoval za veľa vecí, tak ich umiestnil tam, kde vôbec nerobili to, čo mali robiť. A pani Tomanová bola ukážkový príklad. Ja som za vlády Roberta Fica poprosil ministerstvo sociálnych vecí, práce a rodiny a pani Tomanovú nespočetnekrát o pomoc. My sme mali tam rodinu, ktorú, teda deti, ktoré týrala profesionálna matka, a pani Tomanová – to áno, a to urobíme, spravíme a to nie – no nič. Nič. A takýchto inštitúcií, ktoré nefungovali, ktoré mali fungovať, bolo nespočetne veľa. Oni, oni si vytvorili bublinu, tvárili sa, rozprávali, to ako tu, keď vystúpia, keď Peťo Pellegrini vystúpi a rozpráva o pomoci, rozpráva o tom, ako ide pomáhať, a vzápätí Peťo Pellegrini nie... ľuďom (povedané so smiechom), ktorí, ktorí si zaslúžia oddych tu, podlomí kolená. Tak toto, toto presne je to, čo sa tu dialo. Namiesto pomo... oni rozprávajú o pomoci, oni, oni budú vám rozprávať, oni ľuďom pred voľbami budú sľubovať hory-doly. A potom? Potom ich tými horami-dolami zasypú. Takže inštitúcie, ktoré, ktoré mali fungovať a nefungovali, tak to ste presne popísali. To boli oni. Ale to sú oni. To sa tu teraz deje. Ja naozaj nezávidím dole tým kuchárom a kuchárkam, ktorí skončia o jednej, o pol druhej idú domov, zaspia o tretej a pol piatej musia vstávať. Toto Peťušo urobil.
Hrnčiar, Andrej, podpredseda NR SR (2019-05-16):
Ešte predtým, než pani poslankyňa položí doplňujúcu otázku, o ktorú má záujem, by som chcel privítať na balkóne Národnej rady víťazov súťaže o Európskej únii, žiakov zo Základnej školy, Ďumbierska, z Banskej Bystrice. Vitajte! (Potlesk.) Takže nech sa páči, pani poslankyňa, doplňujúca otázka. Trojku si musíte stlačiť.
Vaľová, Jana, poslankyňa NR SR (2018-10-22):
Ja by som sa možno vrátila k tej téme, kde ste hovorili, že koľko ľudí už na nás pracuje oveľa menej na dôchodku, ľudí na dôchodcov. Neviem, či ste postrehli, ale v Európskej únii vážne uvažujú, že by dávali nejakú daň od strojov a automatov. Lebo my dneska nemôžme, áno, ste otvorili oči. (Povedané s úsmevom.) My dneska nemôžme počítať, že ako kedysi bolo, že budú dvaja ľudia pracovať na jedného dôchodcu, pretože dneska jeden automat, jeden stroj vám automaticky vyradí z pracovného procesu dvadsať až tridsať ľudí. Na jednej strane sme za modernizáciu, na druhej strane sme za automatizáciu, aby mali ľudia ľahšiu prácu. Takže ja si myslím, že treba sa možnože aj takouto vecou zaoberať. Nehovorím, že sa prikláňam k tomu, ale nemôžme už teraz len tak jednoducho si povedať, že je tu problém, pretože nepracuje len jeden človek na jedného dôchodcu a pod., ale naozaj tá automatizácia a tá, tie, tá výroba, ktorá už dneska je, či automobilov alebo čohokoľvek, je už úplne iná, ako bola kedysi. Čiže takéto tabuľky a štatistiky nie sú celkom na mieste. Ďalšiu vec, ktorú by som chcela povedať, áno, kľudne môže byť, že teda nárok na, dieťaťa. Viete, ja vidím napríklad v mestách iné problémy. Možno sú to veľké mestá, ako je Bratislava, to je špecifikum, neviem, či to treba celkom riešiť zákonom, a potom je to, samozrejme do toho vstupuje samospráva. Sú mestá, ja neevidujem, aby my sme nejaké dieťa neumiestnili do škôl, do škôlky, ale skôr je to už problém lokality, že vlastne chcú lokálne, že chcú ísť do tejto škôlky alebo do tejto škôlky a pod., a musím povedať, že sme využili aj eurofondy, kde práve eurofondy sa dávali takým spôsobom, že všetky škôlky, my sme pristavili jednu materskú škôlku, ktorú ste chceli rekonštruovať, alebo kde ste chceli robiť prístavbu, práveže bola presne podmienená tým, že musíte zvýšiť kapacitu. Čiže práveže ešte niektoré aj mali problém – tie menšie mestá – to spĺňať, aby navýšili kapacitu. Ja si myslím, že áno, že materské škôlky potrebujeme jasne, že potrebujeme, aby tie matky mali postarané, ale ako ja vždy hovorím, do troch rokov dieťaťa by dieťa malo byť doma... (Prerušenie vystúpenia časomerom.)
Danko, Andrej, podpredseda NR SR (2023-12-13):
Štrnásť faktických. Poslanec Pročko.
Duchoň, Daniel, poslanec NR SR (2012-11-07):
Ďakujem, takisto by som chcel oznámiť členom finančného výboru, že zasadnutie finančného výboru sa bude konať o 12.15 hod. v miestnosti č. 31. Ďakujem.
Senko, Ján, poslanec NR SR (2010-11-30):
Pán poslanec Viskupič, ja som to zdôvodnil vo svojom vystúpení, že v podstate celková filozofia zákona sa nám nepáčila. A my sme rozhodovali na tom prvom sedení výboru pre kultúru a médiá, na ktorom sme mali rozhodovať vlastne, tu išlo o to, či zákon posunieme do čítania. Tam sa ešte nejednalo o to, v akom znení ten zákon bude, a o jednotlivých paragrafoch. To bol náš protest proti tomu, čo sa vlastne deje v oblasti verejnoprávnych médií s týmto návrhom. No a my sme sa zúčastnili vo výbore pre kultúru a médiá na minulom zasadnutí, lenže vy ste neboli v prevahe tak, aby ste si mohli tento zákon alebo doplňujúce návrhy na tomto výbore presadiť. Lenže tam nepadli tieto návrhy. Takže my sme boli pripravení tam na výbore príp. o nich rozprávať alebo sa bližšie oboznámiť s nimi, aby sme k nim možno dnes mohli bližšie hovoriť. Ale to nám nebolo umožnené. Vy ste tieto pozmeňujúce návrhy predložili len dnes. Vy ste ich na predchádzajúcom výbore, kde sme boli, nepredkladali. A čo sa týka toho vyňatia, sú to body 4, 9, 12, 14. To je všetko.
Grendel, Gábor, podpredseda NR SR (2020-04-29):
Posledná prihlásená do rozpravy ústne je pani poslankyňa Romana Tabák. Nech sa páči, máte slovo.
Bugár, Béla, podpredseda NR SR (2016-04-26):
Vážené panie poslankyne, vážení páni poslanci, otváram šiesty rokovací deň druhej schôdze Národnej rady Slovenskej republiky. Na dnešnom rokovacom dni o ospravedlnenie svojej neúčasti požiadali poslankyne Katarína Macháčková a poslankyňa Simona Petrík. Chcem vás informovať o dvoch veciach. Najprv o tom, že pán predseda Národnej rady Danko je po operácii. Štandardná operácia, cíti sa dobre, zotavuje sa, takže prajeme mu, samozrejme, skoré uzdravenie, aby sa vrátil do Národnej rady. A druhá informácia, podľa čl. 90 ods. 1 Ústavy Slovenskej republiky ma poveril zastupovaním a právomocami predsedu Národnej rady, takže Národná rada pokračuje v normálnom režime. Zároveň chcem vás informovať, že predbežne na pol druhú zvolávam poslanecké grémium aj o ďalšom postupe, lebo sme dostali aj nejaké skrátené legislatívne konanie, takže okolo pol druhej by sme sa potom poradili. Takže budeme pokračovať v prerušenej rozprave, a to o Programovom vyhlásení vlády Slovenskej republiky a, samozrejme, o žiadosti vlády o vyslovenie dôvery (tlač 45). Ďalej v rozprave bude vystupovať pán poslanec Lukáč a pripraví sa pani poslankyňa Pfundtner. Pán poslanec, máte slovo.
Simon, Zsolt, poslanec NR SR (2013-09-24):
Ďakujem pekne. Vilo, no naozaj musím povedať, že to v plnej miere s tebou súhlasím. Tak isto ako aj s návrhom Ľuda Kaníka na systémové riešenie v oblasti sociálnej práce. Lebo naozaj, tí, ktorí pracujú a sú, dostávajú malú mzdu, pre nich nie je riešenie navýšiť minimálnu mzdu alebo hodnotu minimálnej mzdy, ktorú, o ktorej rozhodne vláda. Robert Fico už počas tejto svojej vlády dokázal zvýšiť minimálnu mzdu. Dokázal znepružniť Zákonník práce, tým dokázal zvýšiť rady nezamestnaných, ktorí sú odkázaní na sociálnu pomoc. Ale chcem povedať, že je mi nesmierne ľúto, napriek tomu, že je to dobrý návrh, že štandardná politická strana, akým je politická strana SMER, štandardne aj tento opozičný návrh zmietne zo stola. Toto je štandardné pre Roberta Fica a jeho politickú stranu. Štandardné, dobré riešenia, ktoré pomáhajú občanom, smerujú tam, kde politika má smerovať. Tam, kde Národná rada skutočne má pomáhať a keď príde niekto s dobrým návrhom, tak štandardná politická strana SMER štandardne takýto návrh zmietne zo stola. Ďakujem.
Galko, Ľubomír, poslanec NR SR (2014-10-30):
Ďakujem pekne. Ja by som na úvod chcel povedať, že tiež si myslím to, čo hovoril pán predseda Paška, že... (Ruch v sále.) Môžem dostať znovu čas, prosím vás pekne?
P. Hrušovský, predseda NR SR: (2003-03-06):
(Hlasovanie). Prítomných je 137 poslancov, za 59, proti 32, zdržalo sa 46. Neschválili sme tento návrh.
Pčolinský, Peter, podpredseda NR SR (2022-12-13):
Ďakujem. Prerušujem rokovanie o tomto bode programu. Ďalej nasleduje rokovanie o návrhu vlády na skrátené legislatívne konanie o vládnom návrhu zákona, ktorým sa dopĺňa zákon č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov. Návrh vlády je pod tlačou 1337. Prosím podpredsedu vlády a ministra financií Slovenskej republiky Igora Matoviča v zastúpení ministra spravodlivosti Viliama Karasa, aby návrh vlády odôvodnil. (Krátka pauza. Navrhovateľ komunikuje mimo mikrofónu s predsedajúcim.) Prepáč, prepáč, ja som preskočil, ospravedlňujem sa, ja som preskočil, áno, ja som preskočil jeden papier. To znamená, že pristúpime k, rokovanie, ospravedlňujem sa, k rokovaniu o návrhu vlády na skrátené legislatívne konanie o vládnom návrhu zákona o solidárnom príspevku z činnosti v odvetviach ropy, zemného plynu, uhlia a rafinérií a o doplnení niektorých zákonov. Návrh vlády je pod tlačou 1331. Prosím teda ministra spravodlivosti, ktorý zastupuje ministra financií, aby návrh vlády odôvodnil. (Rokovanie o návrhu vlády na skrátené legislatívne konanie o vládnom návrhu zákona o solidárnom príspevku z činnosti v odvetviach ropy, zemného plynu, uhlia a rafinérií a o doplnení niektorých zákonov , tlač 1331.)
Ďuriš Nicholsonová, Lucia, podpredsedníčka NR SR (2017-04-07):
Ako ďalší vystúpi v rozprave pán poslanec Heger.
Šeliga, Juraj, podpredseda NR SR (2021-03-30):
Ďakujem. Prezentujme sa, prosím, a hlasujme. (Hlasovanie.) Prítomných 110, za 103, proti nikto, zdržalo sa 7, hlasovali všetci prítomní. Konštatujem, že tento pozmeňujúci návrh sme schválili.
M. Jureňa, minister pôdohospodárstva SR: (2007-03-29):
Ďakujem.
B. Bugár, podpredseda NR SR: (2004-11-30):
Takže hlasujeme o návrhu, ktorý predložil pán predseda Národnej rady.
Kuriak, Milan, poslanec NR SR (2023-01-24):
Ďakujem za slovo. Pán poslanec Blaha, pamätáte si na vaše vyjadrenie k referendu spred pár rokov? Možno vám oživíme spomienky. Citujem, ako ste sa vyjadrili k referendu o rodine: Nesúhlasím s ponižovaním menšín cez referendové otázky. Pamätáte si to? V roku 2015. Ubehlo odvtedy pár rokov, ale tak nebolo to až tak dávno a dneska tu veľmi aktívne obhajujete referendum. Vo vašom plamennom prejave ste tvrdili, že my berieme slobodu a ľu... a popierame ľudské práva, lebo sme nevyzývali ľudí k referendu. Čo ste vy robili v roku 2015 vo veľmi dôležitom, pán Blaha, vo veľmi dôležitom referende, kde išlo o rodiny s deťmi? Kde ste vtedy boli? Pre vás je ochrana menšina, no ja som za ochranu menšín, nepopieram práva ani jednej menšiny, ale zase by sa malo aj prihliadať na právo väčšiny, majority tejto spoločnosti. Vy, vy sa tu budete plamenne rozohňovať, rozhadzovať rukami, vykrikovať, vykrikovať či vrátane pána premiéra, alebo aj na prezidentku ste zaútočili. Je to každého osobné právo, tak ako bolo aj vaše v roku 2015, keď ste sa vyjadrili a vyzývali ste ľudí, opakovane ste vyzývali ľudí, aby nešli k referendu. Vyjadrovali ste sa, ako vo vašom klube SMER-u, ako riešite eticko-kultúrne a ja neviem aké, aké otázky. Ja budem veľmi rád, keď vo faktickej aspon... aspoň jednou vetou zodpoviete, že prečo ste v roku 2015, nie je to ani osem rokov odvtedy, prečo ste vtedy popierali právo vyjadriť sa slobodne ľuďom v referende. A dneska tu budete plamenne, plamenne rozprávať tie vaše bludy. Ako... (Prerušenie vystúpenia časomerom.)
Kaník, Ľudovít, poslanec NR SR (2012-06-21):
Ďakujem za odpovede. Z nich je jasné, že táto pomoc ešte nebola schválená, že to bolo len podmienečné, čo je dobre, a taktiež je z toho jasné, že ešte len budeme vidieť, myslím Slovensko, či táto pomoc je nevyhnutná, pretože na to nebola v tej odpovedi jednoznačná odpoveď, keďže audit neprebehol. Nevieme, či táto pomoc naozaj sa nedá alebo či, či to ozdravenie sa nedá riešiť aj iným spôsobom, a to je podľa mňa kľúčové, pretože trvalo zdôrazňujeme, že pri všetkých mechanizmoch, aj dočasnom aj trvalom, o ktorom sa bude hlasovať, je dôležité, ako sa tieto peniaze použijú. Lebo je nesporné, že niekedy ich použiť bude treba a bude to dobré. Ale niekedy to vôbec nemusí byť dobré a to je dôležité, rozhodnúť sa medzi použitím alebo tým, že použiť tieto peniaze nie je správne. Španielsko, si nemyslím, že vyčerpalo svoje vnútorné zdroje tým, že si nevie požičať. Španielsko, treba zvážiť, že či použilo všetky nástroje na to, aby si zabezpečilo peniaze, či zvýšilo dane v tých oblastiach, kde ich zvýšiť môže, či šetrí tam, kde šetriť môže, aby vláda získala peniaze pre svoj domáci sektor. Zasa zdôrazním, my sme si svoje banky museli za ťažkých podmienok zachraňovať sami, a preto by som vyzýval ministerstvo financií, aby na toto kládlo dôraz pri zvažovaní, ako postupovať v konečnom rozhodnutí o tejto otázke. A z odpovedí je tiež jasné, že vláda počíta, že dá nášmu zástupcovi pokyn alebo mandát úplne sama, a to považujem za veľmi nesprávne. Jedná sa o 100 mld. eur alebo do 100 mld. všetkých európskych daňových poplatníkov. Mali by. (Prerušenie vystúpenia časomerom.)
Zmajkovičová, Renáta, podpredsedníčka NR SR (2013-09-13):
Ďakujem, pán navrhovateľ. Pani spravodajkyňa, záverečné slovo? Nie. Prerušujem rokovanie o tomto bode programu. Budeme pokračovať druhým čítaním o návrhu poslanca Národnej rady Slovenskej republiky Jána Figeľa na vydanie zákona o ochrane osôb pri odhaľovaní trestnej činnosti súvisiacej s korupčnými a inými vybranými trestnými činmi . Návrh zákona je uverejnený ako tlač 415. Spoločná správa výborov má tlač 415a. Dávam teraz slovo poslancovi a podpredsedovi Národnej rady Jánovi Figeľovi, aby návrh zákona odôvodnil. Nech sa páči, pán podpredseda.
Zmajkovičová, Renáta, podpredsedníčka NR SR (2013-05-28):
Pán poslanec Martvoň.
Pellegrini, Peter, predseda NR SR (2024-02-13):
Prezentujme sa a hlasujme. (Hlasovanie.) Prítomných 135 poslancov, za 86, proti 37, zdržalo sa 10, nehlasovali 2. Konštatujem, že Národná rada na návrh vlády rozhodla, že tento vládny návrh zákona prerokuje v skrátenom legislatívnom konaní. Vážené panie poslankyne, páni poslanci, na základe rozhodnutia Národnej rady o skrátenom legislatívnom konaní podávam procedurálny návrh, aby sme prvé čítanie o tomto zákone, o tlači 139, prerokovali zajtra v stredu o 9. hodine. Je všeobecný súhlas? (Súhlasná reakcia pléna.) Ďakujem veľmi pekne. Konštatujem, že sme všeobecným súhlasom schválili návrh prerokovania tohto zákona v prvom čítaní. Teraz pristúpime k hlasovaniu v prvom čítaní o vládnom návrhu zákona, ktorým sa mení a dopĺňa stavebný zákon, tlač 148. Dávam teraz slovo spravodajcovi z výboru pre hospodárske záležitosti pánovi poslancovi Jaroslavovi Megovi, aby uviedol hlasovanie. Nech sa páči, pán poslanec. [Hlasovanie o vládnom návrhu zákona, ktorým sa mení a dopĺňa zákon č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov a ktorým sa menia a dopĺňajú niektoré zákony , tlač 148.]
Žiga, Peter, podpredseda NR SR (2024-01-08):
Pán poslanec Lackovič až zajtra o deviatej. Prerušujem rokovanie schôdze do zajtra do 9.00 hod. Ďakujem pekne. (Prerušenie rokovania o 20.02 hodine.) 1
Kéry, Marián, poslanec NR SR (2012-09-20):
Ďakujem za slovo, pani predsedajúca. Čo povedať? Pani poslankyňa Žitňanská, na úvod poviem, že už druhé volebné obdobie som poslancom Nitrianskeho samosprávneho kraja. To, čo vy hovoríte o likvidácii cirkevných a súkromných škôl, je úplne opak. Poviem vám konkrétny príklad. Kvôli konsolidácii verejných financií sme v Nitrianskom samosprávnom kraji boli nútení viaceré školy zlúčiť. To znamená, že dve školy sme spojili do jednej a ušetrili sme na energiách a na ďalších veciach. Ale viete, čo sa stalo? Na miesto tejto našej školy vznikla nová súkromná škola. Takže úplný opak toho, čo hovoríte vy. A druhá vec, čo chcem povedať, ja práveže podporujem to, že regionálne parlamenty, zastupiteľstvá samosprávnych krajov budú rozhodovať o tom, aká škola má vzniknúť a aký typ. Dokonca by som išiel až tak ďaleko, že by som možno do zákona dal niečo také, že ministerstvo školstva musí byť súčinné s príslušnou VÚC-kou o tom, že či dovoliť, aký typ škole dovolí, aby vznikla na území tohto kraja. Ďakujem.
Glváč, Martin, podpredseda NR SR (2018-10-17):
Ja vás poprosím, je dlhší? Lebo...
Hrnčiar, Andrej, podpredseda NR SR (2017-09-19):
Dávam slovo spravodajcovi, ktorého určil navrhnutý gestorský výbor pre vzdelávanie, vedu, mládež a šport, poslancovi Miroslavovi Sopkovi.
Martvoň, Anton, poslanec NR SR (2012-08-06):
Ďakujem pekne. Keďže ma pán Štefanec spomínal vo svojom vystúpení, musím teda aj ja reagovať. Pán Štefanec, v podstate vy i celá opozícia, teda SDKÚ, hlavne SaS, ste jeden a pol týždňa spomínali a vykrikovali nám tu, ako ideme dať zarobiť DSS-kám. Zrazu po jednom víkende, keď som povedal svoj osobný názor, podotýkam svoj osobný názor ako poslanca, tak zrazu tá téma je už bokom a zrazu sa venujete môjmu názoru. No, som veľmi rád, že aspoň týmto spôsobom som vás primäl k tomu, že ste sa zamysleli aj nad inými pohľadmi ako takými, ale zdôrazňujem, povedal som svoj osobný názor. Taktiež poviem teraz svoj osobný názor, podľa mňa SDKÚ môžu DSS-ky ruky, nohy bozkávať vzhľadom na to, čo ste vytvorili. Vy ste vytvorili podľa môjho osobného názoru pyramídový systém, ktorý dopadne možno takým spôsobom, že o tých 10 rokov, alebo o tých 7 rokov, alebo 6 rokov, keď sa budú vyplácať prvé dôchodky, tak polovica ľudí, čo je v tomto systéme, nebude dosahovať ani minimálny dôchodok, keby boli zostali v prvom pilieri. A väčšina ľudí z SDKÚ bude sedieť na Bahamách alebo Kanároch a fajčiť cigary a tlieskať si po rukách, že aký dobrý biznis urobili s DSS-kami. Ďakujem.
Žiga, Peter, podpredseda NR SR (2023-11-23):
127. Pán poslanec Zahorčák.
P. Farkas, poslanec: (2001-12-13):
J. Migaš, predseda NR SR: Hlasujeme o ďalšom pozmeňujúcom návrhu pána poslanca Farkasa. 31/II bod 1. Hlasujeme o bode č. 1. (Hlasujeme.) Prítomných je 99 poslancov, za 35, proti 16, zdržalo sa 45, nehlasovali 3. Prvý návrh pána poslanca Farkasa sme neschválili. Teraz druhý.
Paška, Pavol, predseda NR SR (2012-06-28):
Hlasujeme. (Hlasovanie.) 143 prítomných, 17 bolo za, 37 proti, 89 sa zdržalo. Návrh sme nepostúpili do druhého čítania. Budeme teraz hlasovať o písomných odpovediach členov vlády na interpelácie poslancov, je to tlač 52. Dávam hlasovať o uznesení, ktorým Národná rada berie na vedomie písomné odpovede. (Hlasovanie o interpeláciách poslancov Národnej rady Slovenskej republiky podané na 2. schôdzi Národnej rady Slovenskej republiky Písomné odpovede členov vlády Slovenskej republiky na interpelácie poslancov Národnej rady Slovenskej republiky podané do 15. mája 2012 , tlač 52.) Hlasujeme. (Hlasovanie.) 143 prítomných, 94 bolo za, 49 sa zdržalo. Zobrali sme písomné odpovede na vedomie. Pán predseda výboru pre financie a rozpočet, pán Duchoň uvedie hlasovanie v druhom čítaním o vládnom návrhom zákona o Európskom mechanizme pre stabilitu, je to tlač 85. (Hlasovanie o vládnom návrhu zákona o Európskom mechanizme pre stabilitu a o doplnení niektorých zákonov , tlač 85.)
Krúpa, Juraj, poslanec NR SR (2023-02-01):
Ďakujem veľmi pekne. Máme diskusiu o rotácii v rámci predsunutej prítomnosti na Slovensku. O čom je táto debata? Veď to je úplne mimo misu. Vôbec nie je o tom, o čom mala byť. Jediné, z čoho, čo sa dalo z tohto vyčítať, je to, že je to veľká zbabelosť. Zbabelci na tejto strane (rečník ukázal ľavou rukou do pléna), pretože sa oni pasujú do role vlastencov, ktorí sa bijú do hrude a ktorí hovoria, že čo je národný záujem. Akonáhle, akonáhle tu prídu šumy, že treba sa postaviť a brániť Slovenskú republiku, tak majú vlastenecké gate úplne plné. Namiesto toho, aby ste vy ako vlastenci tu hovorili, jaj, bože, ja som pripravený brániť môj štát, moju republiku , tak vy ste prví, vy ste prví, ktorí plačete a poviete a nie, a nie, preboha živého, nech náhodou... A vy ste... vlastenectvo, vy to máte tak popletené, vy si mýlite vlastenectvo s rusofíliou. A ja vám poviem jedno, vy ste tak zbabelí, že keby sem prišli Rusi, pozabíjali vám blízkych, znásilnili ženy, tak vy by ste im povedali „spasiba“ a išli s ruskou vlajkou pochodovať. Pretože si nič iné neželáte, len nejakú Slovenskú socialistickú republiku. Ste úbožiaci, ktorí sa len boja, šíria paniku a sú to zbabelci. To je všetko, čo bolo počuť z tých vašich prejavov.
Zajačik, Vladimír, poslanec NR SR (2021-11-04):
Pán Kuffa, vašej rozprave naozaj nerozumiem, pretože o zákone, v ktorej, alebo novele zákona sa tam absolútne nič nespomínalo. Ale mám takú zaujímavú vec. Vy ste sa pýtali pána Šíbla, koľko raz bol vo Švajčiarsku? Môžem sa opýtať ja vás, koľko raz ste tam boli vy? A okrem toho vy ste asi vôbec nepočúvali, čo pán Šíbl hovoril. Áno, hovoril dlho pomerne, ale hovoril veľmi odborne a tak, aby tomu rozumel aj taký človek, ako ste vy. Ale vidím, že ste nerozumeli alebo ste nepočúvali, pretože v spomínanom Švajčiarsku majú síce len jeden národný park, ale viacero veľkoplošných chránených území vyhlasovaným, vyhlasovaných jednotlivými kantónmi, čiže, a ktoré sú ochrany v nich, je porovnateľná s našimi národnými parkami. Toto hovoril pán Šíbl. A ešte jednu otázku mám ako odborník na vás ako odborníka na Švajčiarsko. Koľko kantónov má Švajčiarsko? Ďakujem.
Žiak, Miroslav, poslanec NR SR (2022-02-25):
Pán poslanec Fico, extrémisti sa veľmi radi oháňajú slobodou prejavu a, áno, vy ste extrémista. Vy ste označili normálne mainstreamové médium za znôšku klamárov a neviem akých, nechcem menovať tie vaše pomenovania, ako všelijako ste označili vy mainstreamové médiá. Samozrejme, našli ste si alternatívnu cestu, alternatívnu cestu cez vášho Ľuboša Blahu, do ktorého dotujete 30- až 40-tisícmi ročne alebo za posledné dva roky, vytvárate si vlastnú bublinu a vy sa bojíte. Áno, vy sa bojíte, že túto vašu alternatívnu bublinu niekto vypne, alternatívnych právd, alternatívnych skutočností. A ja chápem, že nebolo to lacné. Veď máte z čoho zaplatiť, veď vy si vytvoríte nejakú novú bublinu, nič sa nebojte!
Pčolinský, Peter, podpredseda NR SR (2023-05-05):
Ďakujem pekne. Teraz poprosím pána poslanca Laca Kamenického z gestorského výboru pre financie, aby zaujal miesto spravodajcu.
Grendel, Gábor, podpredseda NR SR (2022-12-01):
Vyhlasujem rozpravu za skončenú. Chce zaujať stanovisko v záverečnom slove pán minister? Nie. Pán spravodajca? Tak isto nie. Prerušujem rokovanie o tomto bode programu. Pokračujeme v prerušenej rozprave v druhom čítaní o vládnom návrhu zákona o štátnom rozpočte na rok 2023 (tlač 1193). Prosím podpredsedu vlády a ministra financií Igora Matoviča, aby zaujal miesto určené pre navrhovateľov, a spoločného spravodajcu z výboru pre financie a rozpočet pána poslanca Györgya Gyimesiho, aby zaujal miesto určené pre spravodajcov. Ďalšou v poradí z ústne prihlásených rečníkov do rozpravy je pani poslankyňa Mária Kolíková, ktorú v tejto chvíli nevidím v sále, takže stráca poradie. A po nej je ďalšia v poradí pani poslankyňa Jana Žitňanská. Takže nech sa páči, pani poslankyňa, máte slovo. [Pokračovanie rokovania o vládnom návrhu zákona o štátnom rozpočte na rok 2023 (o návrhu rozpočtu verejnej správy na roky 2023 až 2025 ), tlač 1193.]
Glváč, Martin, podpredseda NR SR (2019-09-13):
Erik Tomáš, nech sa páči.
Lebocký, Tibor, poslanec NR SR (2012-12-17):
Vážená pani predsedajúca, vážený pán minister, milé kolegyne, vážení kolegovia, dovoľte mi, aby som predniesol správu Výboru Národnej rady Slovenskej republiky pre pôdohospodárstvo a životné prostredie o prerokovaní návrhu na vyslovenie súhlasu Národnej rady Slovenskej republiky s Dohovorom o Európskom lesníckom inštitúte, tlač 259. Predseda Národnej rady Slovenskej republiky rozhodnutím č. 247 zo 16. októbra 2012 pridelil návrh na vyslovenie súhlasu Národnej rady Slovenskej republiky s Dohovorom o Európskom lesníckom inštitúte na prerokovanie Výboru Národnej rady Slovenskej republiky pre pôdohospodárstvo a životné prostredie s lehotou na prerokovanie návrhu do 23. novembra 2012. Výbor Národnej rady Slovenskej republiky pre pôdohospodárstvo a životné prostredie prerokoval návrh na vyslovenie súhlasu Národnej rady s Dohovorom o Európskom lesníckom inštitúte dňa 20. novembra 2012 uznesením č. 71, s návrhom súhlasil a odporučil Národnej rade Slovenskej republiky s uvedeným dohovorom tiež vysloviť súhlas. Gestorský výbor prerokoval túto správu o prerokovaní návrhu a uznesením č. 84 z 20. novembra 2012 odporučil Národnej rade Slovenskej republiky podľa čl. 86 písm. d) Ústavy Slovenskej republiky vysloviť súhlas s Dohovorom o Európskom lesníckom inštitúte a poveril ma ako člena výboru vystúpiť na schôdzi Národnej rady Slovenskej republiky k uvedenému návrhu a predložiť návrh na uznesenie Národnej rady Slovenskej republiky. Súčasťou správy je, samozrejme, aj návrh uznesenia Národnej rady Slovenskej republiky. Pani predsedajúca, skončil som, otvorte prosím rozpravu.
Glváč, Martin, podpredseda NR SR (2017-05-18):
Ďalší v rozprave vstúpi pán poslanec Beblavý, keďže požiadal, nech sa páči. (Reakcia z pléna.) Aha, pardon, reakcia, pán poslanec Kéry.
Figeľ, Ján, podpredseda NR SR (2014-02-05):
S ďalšou faktickou Lucia Nicholsonová. Poprosím o kľud v sále.
Marcinková, Vladimíra, poslankyňa NR SR (2022-03-23):
Ja som rada, že Peter doplnil jednu vec, ktorú, na ktorú som ja zabudla v rámci môjho vystúpenia v rozprave, a to sú ospravedlnenia tejto vlády, ktoré naozaj ctia túto vládu, ktoré vzišli aj na popud verejnej ochrankyne práv a týkali sa jednak zásahu v Moldave nad Bodvou a jednak nezákonných sterilizácií rómskych žien. Takže, Peter, vďaka, lebo veľmi aktívne si v oboch prípadoch vystupoval a toto je naozaj niečo, čo by tu malo výrazne zaznieť.
Pellegrini, Peter, predseda NR SR (2015-07-02):
Ďakujem pekne za informáciu, že európsky a finančný výbor budú spolu rokovať k otázke Grécka ráno o 8.00 hodine. Miestnosť, pán predseda (hlas z pléna)? V miestnosti č. 30. (Akt tajného hlasovania.)
D. Jarjabek, poslanec: (2005-01-18):
Ale celkom vážne. Od materiálu, o ktorom hovoríte, ktorý bol istým predpokladom, a tie čísla neviem, do akej miery treba brať naozaj za vecne presné alebo predpokladané. Tie čísla predsa sa už dnes zmenili a už  sú nie pravdivé. Čiže tá realita je dnes už úplne iná. Ruku na srdce. O súkromnom podnikateľovi, resp. o súkromnom spoločnom podniku, tak ako vy ste to povedali, s investorom, so zahraničným investorom nikto vo výbore nehovoril. O tomto tam nepadlo ani slovo, vy ste hovorili o spoločnom podniku. O tomto naozaj vo výbore nepadlo ani slovo. (Reakcia z pléna.) To ste povedali, Hovorili sme o spoločnom podniku so súkromným podnikateľom. A celý prechod tých kompetencií, o ktorých hovoríte, vyznel asi takto vo vláde, že vo vláde zaznela veta od pána premiéra Dzurindu, ak si to presne pamätám, a tá veta mala znenie: „Tak, chlapci, ktorý z vás si to zoberie.“ A tým bol vybavený kompetenčný zákon. Počúvali sme to zo záznamu magnetofónového na Úrade vlády. Tak teda jeden z chlapcov si to vybral, prihlásil sa a kompetenčný zákon bol vybavený. No a okrem toho, viete, toto je precedens jednoducho, keď takýmto spôsobom chcete naložiť s novostavbou budovy Slovenského národného divadla, keď ju chcete predať... (Prerušenie rečníka časomierou.)
Kažimír, Peter, podpredseda vlády a minister financií SR (2014-12-11):
Ďakujem, pani predsedajúca, za slovo. Dobrý večer, dámy a páni. Správa hodnotí aktuálny makroekonomický vývoj a vývoj relevantných fiškálnych parametrov a poskytuje informácie o plnení štátneho rozpočtu a hospodárení s rozpočtovými rezervami v súlade s § 10 a 30 zákona č. 523/2004 Z. z. o rozpočtových pravidlách verejnej správy. Vychádza z údajov o skutočnom vývoji štátneho rozpočtu a ostatných subjektov verejnej správy dostupných v auguste 2014, takže vraciam sa k tomu, ako aktuálne hodnotím makroekonomický vývoj, čiže všetky čísla, ktoré v tejto správe nachádzate, boli aktuálne k augustu 2014. V nadväznosti na skutočný vývoj a očakávané zmeny vo vnútorných a vonkajších podmienkach aktualizuje odhady makroekonomického fiškálneho vývoja do konca roku. Hrubý domáci produkt v druhom štvrťroku tohto roku dosiahol medziročný rast 2,5 %, ťahaný domácim dopytom, investíciami aj spotrebou, ktorý dosiahol najvyššiu dynamiku od prepuknutia krízy v roku 2008. V druhom štvrťroku čisté vývozy klesli vďaka rastúcemu objemu dovozov. Rast domáceho dopytu prispel k tvorbe pracovných miest. V druhom štvrťroku tohto roku sa počet zamestnaných podľa výberového zisťovania pracovných síl medziročne zvýšil o 1,1 % a stlačil mieru nezamestnanosti na 13,2 percenta. V rovnakom období priemerná nominálna a vzhľadom na stabilné ceny aj reálna mesačná mzda v národnom hospodárstve narástla až o 4,8 % a dosiahla úroveň 857 eur. Reálne mzdy budú v roku 2014 rásť najrýchlejšie od roku 2007. Od začiatku roka evidujeme mimoriadne nízke rasty cien vo všetkých komponentoch spotrebného koša. Dá sa však očakávať, že čistá inflácia bude postupne mierne narastať v reakcii na rýchly rast miezd. Hlavným rozpočtovým cieľom na tento rok je cieľ deficitu 2,64 % hrubého domáceho produktu. Vykazovaný indikátor fiškálnej politiky je v tomto roku obzvlášť ovplyvnený zavedením novej metodiky vykazovania európskych štatistických štandardov, tzv. ESA 2010. Z hľadiska očakávaného vplyvu na deficit v roku 2014 je však vplyv novej metodiky minimálny. Po zapracovaní septembrovej makroekonomickej a daňovej prognózy a s použitím novej metodiky ESA 2010 predpokladáme, že deficit rozpočtu verejnej správy v tomto roku dosiahne úroveň 2,93 % HDP. Dôvodom je negatívny vývoj v niekoľkých oblastiach, ktorý nebude dostatočne kompenzovaný pozitívnym vývojom v iných položkách. Negatívny vývoj je hlavne v oblasti výpadku istých druhov príjmov, ako je to z dividend, 571 mil. eur kvôli metodickému zaradeniu týchto príjmov, Telekomunikačný úrad výpad vo výške 87 mil. eur, korekcie Európskej únie na fondy Európskej únie vo výške 81 mil. eur. Na strane výdavkov ide o výdavky verejného zdravotného poistenia a o nárast dlhu zdravotníckych zariadení, kde sa predpokladá na úrovni 60 mil. eur. Pozitíva, daňové odvodové príjmy, nárast oproti schválenému rozpočtu sa očakáva na úrovni až 700 mil. eur, pričom pri odpočítaní daňových kreditov vo výške 265 mil. eur. predstavuje ich pozitívny vplyv 440 mil. eur. Viazanie výdavkov rozpočtu súvisiace s aktivizáciou dlhovej brzdy predstavoval 305 mil. eur. Toľko na úvod. Ďakujem.
Bašistová, Alena, poslankyňa NR SR (2019-10-17):
Ďakujem za slovo. Vážený pán predsedajúci, vážené pani poslankyne, páni poslanci. Národná rada Slovenskej republiky uznesením č. 2048 z 19. septembra 2019 pridelila predmetný návrh zákona na prerokovanie týmto výborom: ústavnoprávnemu výboru, výboru pre financie a rozpočet, výboru pre hospodárske záležitosti a výboru pre sociálne veci, určila zároveň Výbor Národnej rady Slovenskej republiky pre sociálne veci ako gestorský výbor a lehoty na prerokovanie predmetného návrhu zákona v druhom čítaní vo výboroch. Predmetný návrh zákona (tlač 1565) prerokovali a odporučili Národnej rade Slovenskej republiky schváliť: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie a rozpočet a výbor pre sociálne veci. Výbor Národnej rady Slovenskej republiky pre hospodárske záležitosti predmetný návrh prerokoval, avšak o návrhu nehlasoval, pretože nebol uznášaniaschopný. Z uznesení výborov Národnej rady Slovenskej republiky pod bodom III tejto spoločnej správy nevyplývajú žiadne pozmeňujúce ani doplňujúce návrhy. Gestorský výbor odporúča návrh zákona schváliť. Spoločná správa výborov Národnej rady Slovenskej republiky o prerokovaní návrhu zákona vo výboroch Národnej rady Slovenskej republiky v druhom čítaní bola schválená uznesením Výboru Národnej rady Slovenskej republiky pre sociálne veci č. 203 z 15. októbra 2019. Týmto uznesením ma výbor zároveň poveril, aby som na schôdzi Národnej rady Slovenskej republiky pri rokovaní o predmetnom návrhu zákona informovala o výsledku rokovania výborov a predkladala návrhy v zmysle príslušných ustanovení zákona o rokovacom poriadku Národnej rady. Pán predsedajúci, otvorte, prosím, rozpravu.
Grendel, Gábor, podpredseda NR SR (2022-02-25):
Dvanásť faktických poznámok na vystúpenie pána poslanca Kéryho. Ako prvý pán poslanec Pročko.
Bugár, Béla, podpredseda NR SR (2011-05-27):
Vážené panie poslankyne, páni poslanci, otváram ôsmy rokovací deň 18. schôdze Národnej rady. Na dnešnom rokovacom dni o ospravedlnenie požiadali predseda Národnej rady pán Sulík, poslanci Beblavý, Galis, Glenda, Mamojka a Žiga. V rokovaní, tak ako som to včera oznámil, budeme pokračovať v prerušenej zlúčenej rozprave o návrhu zahraničného výboru na prijatie Vyhlásenia Národnej rady k prijatiu základného zákona Maďarska (tlač 375) a o návrhu skupiny poslancov na prijatie Vyhlásenia Národnej rady k aktivitám vlády a parlamentu Maďarskej republiky voči Slovenskej republike (tlač 371). Nech sa páči, páni navrhovatelia, pán poslanec Šebej a Rafaj už zaujali svoje miesta. Teraz dávam slovo ďalšiemu v poradí z ústne prihlásených poslancov, a to pánovi poslancovi Somogyimu. Nech sa páči. Pripraví sa pán poslanec Matovič. [Pokračovanie v zlúčenej rozprave o dvoch bodoch programu, a to o návrhu Zahraničného výboru Národnej rady Slovenskej republiky na prijatie Vyhlásenia Národnej rady Slovenskej republiky k prijatiu základného zákona Maďarska (tlač 375) a o návrhu skupiny poslancov Národnej rady Slovenskej republiky (J. Slotu, R. Rafaja, D. Švantnera, J. Mikolaja, Š. Zelníka, I. Štefanova a V. Lukáča) na prijatie Vyhlásenia Národnej rady Slovenskej republiky k aktivitám vlády a parlamentu Maďarskej republiky voči Slovenskej republike (tlač 371).]
Hrnčiar, Andrej, podpredseda NR SR (2017-03-28):
Ďakujem. Otváram rozpravu k týmto bodom programu. Do rozpravy som dostal jeden, dva, sedem písomných prihlášok, za klub SaS poslanec Ondrej Dostál, za klub OĽANO pán poslanec Budaj a ďalšími prihlásenými do rozpravy sú pán poslanec Igor Matovič, Zsolt Simon, Gábor Grendel, Miroslav Beblavý a Jozef Rajtár. Nech sa páči, pán poslanec, máte slovo.
Fecko, Martin, poslanec NR SR (2017-12-07):
Ďakujem pekne. Ďakujem pekne, pán minister, že ste zareagoval, lebo na poľnohospodárov tu v pléne veľké reakcie nie sú, keď aj vystupujeme pri iných častiach. Myslím, že ten nulový deficit, bral som to tak proste, že nevedel som, že sa vás to takto až dotkne, ale stále sa to odďaľuje ten nulový, kedy by mal byť, tak ja som proste iba na túto tému začal. Ale k tým poľnohospodárom sa vrátim. Áno, aj Európska únia si začína uvedomovať prešľapy na poli pôdohospodárstva, mohol som citovať, no možnože v ústnej sa ešte prihlásim a môžem vám potom citovať z tej smernice, ktorú teraz sa teda snaží akože dodať do nášho agrosektoru, aby sme prehodnotili možnože prvé hektáre, prvých sto hektárov zvýšenú dotáciu a stropovanie, ktoré, áno, na Slovensku dochádza k veľkým anomáliám. Keď povieme, že stropovanie, tak už každý sa tu búri a všetko možné, a to sú tí malí a strední a malí a mladí, ktorí chcú začínať, ktorých prakticky by sme mali nejakým spôsobom podporiť. Aj v zelenej správe, ktorá, žiaľ, sa prejednáva iba na výbore, nie tu v pléne, že by počul celý národ, čo sa vlastne deje, hovorí, že u nás rentabilita tých SHR, tých malých, je od 100 do 500. To sú tí, ktorí optimálne môžu u nás v našom agrosektore v nejakom spôsobe pôsobiť. A jak ste povedali, že máme tu tých latifundistov, áno, agrobarónov, žiaľ, tí si to nastavili, že na tú plochu, ale hovorím aj ja, že má to ísť na výrobu a na človeka, ktorý tam proste robí. A ďalšia vec, mali sme tu predvčerom aj tie nerozvinuté regióny, no vlastne tu je tá sila, ktorú my tam môžeme využiť. Veď to nie sú ľudia, ktorí pôjdu na nejaké IT technológie robiť, lebo to sú ľudia, ktorí potrebujú jednoduchú manuálnu prácu v tých rezortoch, resp. na tých úsekoch, či už východného, alebo stredného Slovenska, však viete, o čom hovorím, pán minister. Takže áno, myslím si, že spoločnými silami by sme mali posúvať každé volebné obdobie to poľnohospodárstvo do lepších vôd európskych. Ďakujem.